Geen Beurtkrag die Winter, Vebruikers Gaan vir Eskom Nalatigheid Opdok | Afrikaanse Nuus
Geen Beurtkrag die Winter, Verbruikers Gaan vir Eskom Nalatigheid Opdok
Februarie 4, 2016 - Hoofnuus, Noord-Kaap Nuus, Oranje Vrystaat Nuus - Sleutelwoorde: Beurtkrag, Eskom, Sake Nuus, Tarief
SAKE NUUS, ESKOM – Eskom het aangekondig dat daar dalk nie beurtkrag die opkomende winter ingestel gaan word nie, behalwe as Eskom se planne “gruwelik skeefloop”. Volgens Brian Molefe, die beleërde kragreus se uitvoerende hoof is daar geen planne insake beurtkrag instellings vir die opkomende winter nie tensy Eskom se planne “gruwelik skeefloop”. Eskom het glo meer instandhouding gedoen en… AfriForum: ‘44 plaasmoorde vanjaar’ | Maroela Media
Daar is al 44 mense op plase vermoor sedert die begin van die jaar, het AfriForum Dinsdag gesê.
Ernst Roets, adjunkhoof van die burgerregte-organisasie, het gesê sedert die begin van 2015 was daar al 157 plaasaanvalle waartydens 44 mense vermoor is. “AfriForum het weereens ŉ beroep op polisieminister Nkosinathi Nhleko gedoen om plaasmoorde as ŉ voorrangmisdaad te klassifiseer.”
Die mees onlangse moord was op Petro Res (60) op ŉ wildsplaas naby Thabazimbi in Limpopo. Bruno Res (73) is tydens die aanval in die arm geskiet, terwyl sy vrou, Petro, in die kop geskiet is. Sy is op die toneel dood.
Roets het die plaasmoorde as ŉ krisis bestempel en die polisieministerie daarvan beskuldig dat hulle weier om voorrang aan die misdade te verleen.
Hy het vier redes uiteengesit waarom plaasaanvalle voorrang moet kry. “In die eerste plek, berekeninge van onafhanklike navorsingsinstansies dui daarop dat die kans dat ŉ boer vermoor word twee keer groter is as die kans van ŉ polisiebeampte. Tweedens, hierdie moorde gaan dikwels gepaard met buitensporige vlakke van brutaliteit.
“Derdens, boere het ŉ noodsaaklike rol in die samelewing, veral met betrekking tot werkskepping en voedselsekuriteit. Laastens, ons weet boere bly op afgeleë plekke, ver van bure en die naaste polisiestasie,” het hy gesê.
“Ten spyte hiervan weier die minister, die departement van polisie en die Suid-Afrikaanse Polisiediens (SAPD) om hierdie misdade met die nodige dringendheid te beveg.”
Dit is verskriklik hartseer om van al hierdie moorde te lees. Die regering sal niks hieraan doen nie. Ek dink hierdie moorde word doelbewus gepleeg en dat daar genoeg aanhitsing is van verskeie betrokke partye in hierdie mooi land van ons.
Daar is diegene wat absoluut bloeddorstig is, en ons land se boere word onnodig vermoor.
Moontlik maak hulle wapens bymekaar?, ons sal nie weet nie.
Die boere en hulle gesinne word eers gemartel en dan vermoor. Die korrekte woord vir die dade is TERRORISME!
Ai RSA ek dink ook so, en dit maak my baie onrustig. Waarheen vlug ons? Ons kan maar net bid dat hierdie donkerte ons gespaar sal word.
Om hierdie toedrag van sake in die kop van ‘n versteende boomstam in te kry is ‘n saak van onmoontlikheid.
Wat van al die aanrandings op die Boere ( mans en dames) waar gaan dit eindig??